


Z A P I S N I K
3. sjednice Vijeća Gradske četvrti Donja Dubrava,
održane 29. kolovoza 2017.
u dvorani „C“ Područnog ureda gradske uprave Dubrava, Dubrava 49,
s početkom u 16,00 sati

Nazočni članovi Vijeća: Milan Draženović – predsjednik, Antun Bačić – potpredsjednik, Albina Benčec, Mladen Cetinja, Josipa Ćorluka, Klaudija Ešegović, Nikola Horvatić, Trpimir Majcan, Dario Nekić, Damir Perica, Dubravka Šereg, Hrvoje Tomić i Zdravko Žvorc.

Nenazočan član Vijeća: Hrvoje Hanžek i Nikola Šandrk – ispričali izostanak.

Nazočni članovi VMO:  Željko Đuretec – predsjednik VMO „30. svibnja 1990.“, Niko Katavić – predsjednik VMO Trnava, Tin Trstenjak – predsjednik VMO „Ivan Mažuranić“, Branka Budimir – predsjednica VMO Čulinec, Mladen Šafranić – predsjednik VMO Donja Dubrava, Anto Ešegović – predsjednik VMO Stari Retkovec i Davorin Dokolenić – predsjednik VMO Resnički gaj.

Nazočni djelatnici Službe za MS: 
Marija Nakić – zamjenica voditelja Područnog odsjeka Donja Dubrava, Snježana Pehar i Silvestar Smrekar – stručni referenti za rad tijela mjesne samouprave.

Predsjedava Milan Draženović, predsjednik Vijeća Gradske četvrti Donja Dubrava.
O tijeku sjednice vodi se tonski zapis.

Predsjednik pozdravlja sve prisutne i utvrđuje da je nazočno 13 članova Vijeća te  ono može pravovaljano odlučivati. Otvara 3. sjednicu Vijeća Gradske četvrti Donja Dubrava. 
Pita članove Vijeća imaju li primjedbi na zapisnik 2. sjednice.
T. Majcan upućuje na uočenu pogrešku kod pisanja. Vijećnik Nikola Šandrk naveden je kao nazočan i kao nenazočan.
Predsjednik utvrđuje da N. Šandrk nije bio nazočan na prošloj sjednici, a pogreška će biti ispravljena. Potom daje na glasovanje zapisnik s ispravkom te utvrđuje da je jednoglasno prihvaćen
Predsjednik utvrđuje da su članovi Vijeća prije sjednice primili prijedlog dopune dnevnog reda s materijalima. Predlaže dopunu točkom 5. koja se odnosi na davanje mišljenja o zakupu zemljišta i točkama od 11. do 14. koje se odnose na davanje mišljenja u smislu članka 86. Statuta Grada Zagreba. Pita članove Vijeća imaju li još kakvih prijedloga dopuna dnevnog reda. Kako drugih prijedloga za dopunu nije bilo, nakon provedenog glasovanja predsjednik utvrđuje da je jednoglasno usvojen

D N E V N I   R E D:

1. Rad komunalnog i prometnog redarstva – donošenje zaključka o davanju mišljenja 
2. Prijedlog programa za izradu Urbanističkog plana uređenja Trnava IV – donošenje zaključka o davanju mišljenja
3. Prijedlog zaključka o davanju mišljenja o zahtjevu Vlade Štuljana za zakup neizgrađenog građevinskog zemljišta dijela k.č. 8938/1 k.o. Dubrava za namjenu parkirališnog prostora
4. Prijedlog zaključka o davanju mišljenja o zahtjevu Alarisa Jakića za zakup neizgrađenog građevinskog zemljišta dijela k.č. 8305 k.o. Dubrava za namjenu parkirališnog prostora i otvorenog skladišta
5. Prijedlog zaključka o davanju mišljenja o zahtjevu Mike Gugića za zakup zemljišta oznake k.č.br. 7987/1 k.o. Dubrava u površini 120 m²
6. Prijedlog zaključka o davanju mišljenja o raspolaganju nekretninom k.č.br. 6701/1 k.o. Dubrava (dio z.k.č.br. 3039/790 k.o. Granešina)
7. Prijedlog zaključka o davanju mišljenja o Strateškoj studiji utjecaja na okoliš Strategije razvoja Urbane aglomeracije Zagreb za razdoblje do 2020. godine i Nacrtu prijedloga Strategije razvoja Urbane aglomeracije Zagreb za razdoblje do 2020. godine
8. Prijedlog zaključka o preimenovanju Trga maršala Tita – donošenje zaključka o davanju mišljenja
9. Prijedlog zaključka o davanju mišljenja o Prijedlogu odluke o novčanoj pomoći za opremu novorođenog djeteta
10. Prijedlog zaključka o davanju mišljenja o Prijedlogu zaključka o prihvaćanju Ugovora o dodjeli bespovratnih sredstava za projekte koji se financiraju iz Fondova u financijskom razdoblju 2014.-2020. – „Tehnička pomoć Gradu Zagrebu za provedbu ITU mehanizma“ KK.10.1.1.02.0001. 
11. Prijedlog zaključka o davanju mišljenja o Prijedlogu zaključka o prihvaćanju Ugovora o dodjeli bespovratnih sredstava za projekte koji se financiraju iz Europskog socijalnog fonda u financijskom razdoblju 2014. – 2020., broj UP.03.2.1.03.0008 za projekt „Pomoćnici u nastavi/stručni komunikacijski posrednici kao potpora inkluzivnom obrazovanju, faza III“
12. Prijedlog zaključka o davanju mišljenja o Konačnom prijedlogu odluke o izmjenama i dopunama Odluke o donošenju Prostornog plana Grada Zagreba
13. Prijedlog zaključka o davanju mišljenja o Prijedlogu Odluke o izmjenama i dopunama Odluke o organizaciji i načinu naplate parkiranja
14. Prijedlog zaključka o davanju mišljenja o Prijedlogu odluke o izmjenama i dopunama Odluke o ustrojstvu i djelokrugu gradskih upravnih tijela
15. Prijedlog zaključka o davanju mišljenja o Prijedlogu odluke o raspoređivanju sredstava za redovito godišnje financiranje političkih stranaka i gradskih zastupnica/zastupnika izabranih s liste grupe birača u 2017.
16. Pitanja, prijedlozi i obavijesti


Ad 1 - Rad komunalnog i prometnog redarstva – donošenje zaključka o davanju mišljenja 
Predsjednik napominje da je sedam od osam vijeća mjesnih odbora dalo svoje mišljenje o radu komunalnog i prometnog redarstva, a vijećnicima su dostavljeni njihovi zaključci. Napominje da prometni redari uopće ne dolaze na područje Donje Dubrave, a komunalni redari su neučinkoviti. 
M. Cetinja ističe da je nezadovoljan radom komunalnih i prometnih redara jer niti jedan zahtjev koji im je uputio nije bio riješen. Predlaže da se na jednu od sljedećih sjednica pozove nadležne komunalne redare i upozori ih se na probleme.
D. Nekić je također nezadovoljan njihovim radom. U svezi nepropisno parkiranih automobila u Vinodolskoj također nije ništa riješeno.
Predsjednik nakon završene rasprave predlaže da se usvoji zaključak kojim se daje negativno mišljenje budući da s dosadašnjim radom Vijeće nije u potpunosti zadovoljno, naročito s radom prometnih redara. Suradnja između Vijeća te komunalnog i prometnog redarstva mora se poboljšati, a dva puta godišnje trebalo bi održati koordinaciju Vijeća i redarstva kojom prilikom bi komunalni i prometni redari podnijeli Vijeću izvješće o svom radu, a Vijeće ukazalo na probleme i dalo prijedloge. Daje prijedlog zaključka na glasovanje te utvrđuje da je Vijeće jednoglasno donijelo

Z A K L J U Č A K 
o davanju mišljenja o radu komunalnog i prometnog redarstva

1. Vijeće nije u potpunosti zadovoljno radom komunalnih i prometnih redara na svom području, te smatra da se suradnja komunalnog i prometnog redarstva s Vijećem Gradske četvrti i vijećima mjesnih odbora treba poboljšati radi kvalitetnijeg rješavanja komunalnih problema na području Gradske četvrti Donja Dubrava.
1. Predlaže se održavanje koordinacije nadležnih komunalnih i prometnih redara s Vijećem Gradske četvrti i vijećima mjesnih odbora najmanje dva puta godišnje kojom bi prilikom Vijeću bilo podneseno izvješće o radu komunalnog i prometnog redarstva.
1. Ovaj Zaključak dostavlja se Gradskom uredu za mjesnu samoupravu.


Ad 2 - Prijedlog programa za izradu Urbanističkog plana uređenja Trnava IV – donošenje zaključka o davanju mišljenja
Predsjednik predlaže da se Prijedlog programa još jednom uputi Vijeću Mjesnog odbora Resnički gaj na razmatranje, jer ako se bude sve odbijalo ostati ćemo začahureni tamo gdje jesmo, bez mogućnosti bilo kakvog razvoja. Predlaže također da se zatraži prisustvovanje na sjednici podnositelja Prijedloga programa koji bi vijećnicima temeljito obrazložio plan uređenja. Bez rasprave Vijeće jednoglasno donosi 

Z A K L J U Č A K 
o davanju mišljenja o Prijedlogu programa za 
izradu Urbanističkog plana uređenja Trnava IV

1. Vijeće predlaže da se na narednoj sjednici Vijeća Mjesnog odbora Resnički gaj ponovno na dnevni red uvrsti točka „Prijedlog programa za izradu Urbanističkog plana uređenja Trnava IV“ uz prisustvo i obrazlaganje podnositelja Prijedloga, nakon čega će Vijeće o istoj raspravljati na jednoj od svojih narednih sjednica.
2. Ovaj Zaključak dostavlja se Gradskom uredu za strategijsko planiranje i razvoj Grada.


Ad 3 - Prijedlog zaključka o davanju mišljenja o zahtjevu Vlade Štuljana za zakup neizgrađenog građevinskog zemljišta dijela k.č. 8938/1 k.o. Dubrava za namjenu parkirališnog prostora
Predsjednik napominje da je Vijeće Mjesnog odbora „30. svibnja 1990.“ dalo pozitivno 
mišljenje o zakupu. Predlaže da Vijeće usvoji Prijedlog zaključka kojim se daje negativno mišljenje, a koji su članovi Vijeća primili uz poziv. Otvara raspravu. Bez rasprave Vijeće jednoglasno donosi

   Z A K L J U Č A K
o davanju mišljenja o zahtjevu Vlade Štuljana za zakup neizgrađenog
građevinskog zemljišta dijela k.č. 8938/1 k.o. Dubrava

1. Razmotren je dopis Gradskog ureda za imovinsko-pravne poslove i imovinu Grada u svezi zahtjeva Vlade Štuljana za zakup neizgrađenog građevinskog zemljišta dijela k.č. 8938/1 k.o. Dubrava (južno od adrese Goričanska ulica 1 i 1a) za namjenu parkirališnog prostora.
1. Vijeće smatra potrebnim predmetnu česticu zadržati u vlasništvu Grada Zagreba jer  zbog svoje pozicije, kao i ostale parcele u koridoru važne prometnice - Ulice kneza Branimira, predstavlja javni i strategijski interes zbog eventualnog proširenja prometnice ili infrastrukturnih zahvata u budućnosti. 
1. Ovaj Zaključak dostavlja se Gradskom uredu za imovinsko-pravne poslove i imovinu Grada.


Ad 4 - Prijedlog zaključka o davanju mišljenja o zahtjevu Alarisa Jakića za zakup neizgrađenog građevinskog zemljišta dijela k.č. 8305 k.o. Dubrava za namjenu parkirališnog prostora i otvorenog skladišta
Predsjednik napominje da je Vijeće Mjesnog odbora Stari Retkovec suglasno s davanjem predmetnog zemljišta u zakup. Otvara raspravu.
Z. Žvorc ističe da je Vijeće u prethodnom sazivu već raspravljalo o zakupu te čestice i dalo je negativno mišljenje.
Predsjednik podsjeća da je ranije, nadležni Gradski ured tražio mišljenje Vijeća o mogućnosti prodaje predmetne čestice o čemu je Vijeće dalo negativno mišljenje, a sada se radi o zahtjevu za zakup. Podnositelj zahtjeva koristi predmetnu česticu već dulje vrijeme, zemljište je ograđeno, Vijeće Mjesnog odbora je dalo pozitivno mišljenje, pa ne vidi razloga da se usvoji Prijedlog zaključka.
Po završetku rasprave Vijeće jednoglasno donosi

   Z A K L J U Č A K
o davanju mišljenja o zahtjevu Alarisa Jakića za zakup 
neizgrađenog građevinskog zemljišta dijela k.č. 8305 k.o. Dubrava

1. Razmotren je dopis Gradskog ureda za imovinsko-pravne poslove i imovinu Grada u svezi zahtjeva Alarisa Jakića za zakup neizgrađenog građevinskog zemljišta dijela k.č. 8305 k.o. Dubrava za namjenu parkirališnog prostora i otvorena skladišta.
2. Vijeće nema planove niti potrebe za predmetnim zemljištem te je, sukladno prethodno utvrđenom mišljenju Vijeća Mjesnog odbora Stari Retkovec, suglasno s davanjem istog u zakup. 
3. Ovaj Zaključak dostavlja se Gradskom uredu za imovinsko-pravne poslove i imovinu Grada.


Ad 5 - Prijedlog zaključka o davanju mišljenja o zahtjevu Mike Gugića za zakup zemljišta oznake k.č.br. 7987/1 k.o. Dubrava u površini 120 m²
Predsjednik napominje da je Vijeće Mjesnog odbora Novi Retkovec suglasno s davanjem 
predmetnog zemljišta u zakup. Otvara raspravu. Bez rasprave Vijeće jednoglasno donosi

   Z A K L J U Č A K
o davanju mišljenja o zahtjevu Mike Gugića za zakup 
zemljišta oznake k.č.br. 7987/1 k.o. Dubrava u površini 120 m²

1. Razmotren je dopis Gradskog ureda za imovinsko-pravne poslove i imovinu Grada u svezi zahtjeva Mike Gugića za zakup zemljišta oznake k.č.br. 7987/1 k.o. Dubrava u površini 120 m² za namjenu uređenja zelene površine.
2. Vijeće nema planove niti potrebe za predmetnim zemljištem te je, sukladno prethodno utvrđenom mišljenju Vijeća Mjesnog odbora  Novi Retkovec, suglasno s davanjem istog u zakup. 
3. Ovaj Zaključak dostavlja se Gradskom uredu za imovinsko-pravne poslove i imovinu Grada.


Ad 6 - Prijedlog zaključka o davanju mišljenja o raspolaganju nekretninom k.č.br. 6701/1 k.o. Dubrava (dio z.k.č.br. 3039/790 k.o. Granešina)
Predsjednik utvrđuje da je Vijeće Mjesnog odbora „Ivan Mažuranić“ suglasno s prodajom predmetne nekretnine. Otvara raspravu. Bez rasprave Vijeće jednoglasno donosi

   Z A K L J U Č A K
o davanju mišljenja o raspolaganju nekretninom
k.č.br. 6701/1 k.o. Dubrava (dio z.k.č.br. 3039/790 k.o. Granešina)

1. Razmotren je dopis Gradskog ureda za imovinsko-pravne poslove i imovinu Grada  kojim se traži mišljenje Vijeća o raspolaganju nekretninom k.č.br. 6701/1 k.o. Dubrava (dio z.k.č.br. 3039/790 k.o. Granešina).
2. Za predmetnu nekretninu ne postoji javni niti strategijski interes te je Vijeće, sukladno prethodno utvrđenom mišljenju Vijeća Mjesnog odbora „Ivan Mažuranić“,  suglasno s raspolaganjem istom i ne protivi se kupoprodaji na zakonom propisani način.
3. Ovaj Zaključak dostavlja se Gradskom uredu za imovinsko-pravne poslove i imovinu Grada.


Ad 7 - Prijedlog zaključka o davanju mišljenja o Strateškoj studiji utjecaja na okoliš Strategije razvoja Urbane aglomeracije Zagreb za razdoblje do 2020. godine i Nacrtu prijedloga Strategije razvoja Urbane aglomeracije Zagreb za razdoblje do 2020. godine
Predsjednik otvara raspravu. Bez rasprave Vijeće jednoglasno donosi

Z A K L J U Č A K 
o davanju mišljenja o Strateškoj studiji utjecaja na okoliš
Strategije razvoja Urbane aglomeracije Zagreb za razdoblje do 2020. godine
i Nacrtu prijedloga Strategije razvoja Urbane aglomeracije Zagreb 
za razdoblje do 2020. godine
1. Vijeće Gradske četvrti Donja Dubrava razmotrilo je Stratešku studiju utjecaja na okoliš Strategije razvoja Urbane aglomeracije Zagreb za razdoblje do 2020. godine i Nacrt prijedloga Strategije razvoja Urbane aglomeracije Zagreb za razdoblje do 2020. godine te na iste nema primjedbi niti  prijedloga.
2. Ovaj Zaključak dostavlja se Gradskom uredu za mjesnu samoupravu na daljnje postupanje.


Ad 8 - Prijedlog zaključka o preimenovanju Trga maršala Tita – donošenje zaključka o davanju mišljenja
Predsjednik otvara raspravu.
D. Šereg ističe kako je protiv preimenovanja te će tako i glasovati.
Po završetku rasprave Vijeće uz 10 glasova „za“, 1 „protiv“ i 2 „suzdržana“ glasa donosi

Z A K L J U Č A K 
o davanju mišljenja o Prijedlogu zaključka
o preimenovanju Trga maršala Tita

1. Vijeće Gradske četvrti Donja Dubrava razmotrilo je Prijedlog zaključka o preimenovanju Trga maršala Tita koji je dostavljen od strane Gradske skupštine Grada Zagreba, Odbora za imenovanje naselja, ulica i trgova te na njega nema primjedbi niti  prijedloga.
2. Ovaj Zaključak dostavlja se Gradskoj skupštini Grada Zagreba, Odboru za imenovanje naselja, ulica i trgova.


Ad 9 - Prijedlog zaključka o davanju mišljenja o Prijedlogu odluke o novčanoj pomoći za opremu novorođenog djeteta
Predsjednik otvara raspravu. Bez rasprave Vijeće jednoglasno donosi

Z A K L J U Č A K 
o davanju mišljenja o Prijedlogu odluke o novčanoj 
pomoći za opremu novorođenog djeteta

1. Vijeće Gradske četvrti Donja Dubrava razmotrilo je Prijedlog odluke o novčanoj pomoći za opremu novorođenog djeteta te na njega nema primjedbi niti  prijedloga.
2. Ovaj Zaključak dostavlja se Stručnoj službi gradonačelnika.


Ad 10 - Prijedlog zaključka o davanju mišljenja o Prijedlogu zaključka o prihvaćanju Ugovora o dodjeli bespovratnih sredstava za projekte koji se financiraju iz Fondova u financijskom razdoblju 2014.-2020. – „Tehnička pomoć Gradu Zagrebu za provedbu ITU mehanizma“ KK.10.1.1.02.0001. 
Predsjednik otvara raspravu. Bez rasprave Vijeće jednoglasno donosi

Z A K L J U Č A K 
o davanju mišljenja o Prijedlogu zaključka o prihvaćanju Ugovora o dodjeli bespovratnih sredstava za projekte koji se financiraju iz Fondova u financijskom razdoblju 2014.-2020. – „Tehnička pomoć Gradu Zagrebu za provedbu ITU mehanizma“ KK.10.1.1.02.0001.
1. Vijeće Gradske četvrti Donja Dubrava razmotrilo je Prijedlog zaključka o prihvaćanju Ugovora o dodjeli bespovratnih sredstava za projekte koji se financiraju iz Fondova u financijskom razdoblju 2014.-2020. – „Tehnička pomoć Gradu Zagrebu za provedbu ITU mehanizma“ KK.10.1.1.02.0001. te na njega nema primjedbi niti  prijedloga.
2. Ovaj Zaključak dostavlja se Stručnoj službi gradonačelnika.


Ad 11 - Prijedlog zaključka o davanju mišljenja o Prijedlogu zaključka o prihvaćanju Ugovora o dodjeli bespovratnih sredstava za projekte koji se financiraju iz Europskog socijalnog fonda u financijskom razdoblju 2014. – 2020., broj UP.03.2.1.03.0008 za projekt „Pomoćnici u nastavi/stručni komunikacijski posrednici kao potpora inkluzivnom obrazovanju, faza III“
Predsjednik otvara raspravu. Bez rasprave Vijeće jednoglasno donosi

Z A K L J U Č A K 
o davanju mišljenja o Prijedlogu zaključka o prihvaćanju Ugovora o dodjeli bespovratnih sredstava za projekte koji se financiraju iz Europskog socijalnog 
fonda u financijskom razdoblju 2014. – 2020., broj UP.03.2.1.03.0008 za projekt 
„Pomoćnici u nastavi/stručni komunikacijski posrednici kao potpora 
inkluzivnom obrazovanju, faza III“

1. Vijeće Gradske četvrti Donja Dubrava razmotrilo je Prijedlog zaključka o prihvaćanju Ugovora o dodjeli bespovratnih sredstava za projekte koji se financiraju iz Europskog socijalnog fonda u financijskom razdoblju 2014. – 2020., broj UP.03.2.1.03.0008 za projekt „Pomoćnici u nastavi/stručni komunikacijski posrednici kao potpora inkluzivnom obrazovanju, faza III“, te na njega nema primjedbi niti  prijedloga.
2. Ovaj Zaključak dostavlja se Stručnoj službi gradonačelnika.



Ad 12 - Prijedlog zaključka o davanju mišljenja o Konačnom prijedlogu odluke o izmjenama i dopunama Odluke o donošenju Prostornog plana Grada Zagreba
Predsjednik otvara raspravu. Bez rasprave Vijeće jednoglasno donosi

Z A K L J U Č A K 
o davanju mišljenja o Konačnom prijedlogu odluke o 
izmjenama i dopunama Odluke o donošenju Prostornog plana Grada Zagreba
1. Vijeće Gradske četvrti Donja Dubrava razmotrilo je Konačni prijedlog odluke o izmjenama i dopunama Odluke o donošenju Prostornog plana Grada Zagreba, te na njega nema primjedbi niti  prijedloga.
2. Ovaj Zaključak dostavlja se Stručnoj službi gradonačelnika.
Ad 13 - Prijedlog zaključka o davanju mišljenja o Prijedlogu Odluke o izmjenama i dopunama Odluke o organizaciji i načinu naplate parkiranja
Predsjednik otvara raspravu. Bez rasprave Vijeće jednoglasno donosi

Z A K L J U Č A K 
o davanju mišljenja o Prijedlogu Odluke o izmjenama i dopunama 
Odluke o organizaciji i načinu naplate parkiranja

1. Vijeće Gradske četvrti Donja Dubrava razmotrilo je Prijedlog Odluke o izmjenama i dopunama Odluke o organizaciji i načinu naplate parkiranja, te na njega nema primjedbi niti  prijedloga.
2. Ovaj Zaključak dostavlja se Stručnoj službi gradonačelnika.


Ad 14 - Prijedlog zaključka o davanju mišljenja o Prijedlogu odluke o izmjenama i dopunama Odluke o ustrojstvu i djelokrugu gradskih upravnih tijela
Predsjednik otvara raspravu. Bez rasprave Vijeće jednoglasno donosi

Z A K L J U Č A K 
o davanju mišljenja o  Prijedlogu odluke o izmjenama i dopunama 
Odluke o ustrojstvu i djelokrugu gradskih upravnih tijela

1. Vijeće Gradske četvrti Donja Dubrava razmotrilo je Prijedlog odluke o izmjenama i dopunama Odluke o ustrojstvu i djelokrugu gradskih upravnih tijela, te na njega nema primjedbi niti  prijedloga.
2. Ovaj Zaključak dostavlja se Stručnoj službi gradonačelnika.


Ad 15 - Prijedlog zaključka o davanju mišljenja o Prijedlogu odluke o raspoređivanju sredstava za redovito godišnje financiranje političkih stranaka i gradskih zastupnica/zastupnika izabranih s liste grupe birača u 2017.
Predsjednik otvara raspravu. Bez rasprave Vijeće jednoglasno donosi

Z A K L J U Č A K 
o davanju mišljenja o Prijedlogu odluke o raspoređivanju sredstava za
redovito godišnje financiranje političkih stranaka i gradskih
zastupnica/zastupnika izabranih s liste grupe birača u 2017.

1. Vijeće Gradske četvrti Donja Dubrava razmotrilo je Prijedlog odluke o raspoređivanju sredstava za redovito godišnje financiranje političkih stranaka i gradskih zastupnica/zastupnika izabranih s liste grupe birača u 2017. te na njega nema primjedbi niti  prijedloga.
2. Ovaj Zaključak dostavlja se Stručnoj službi gradonačelnika.


Ad 16 - Pitanja, prijedlozi i obavijesti
Predsjednik utvrđuje da su članovi vijeća dobili odgovore na vijećnička pitanja s prethodne sjednice kojima je osobno zadovoljan. Napominje da je danas ujutro gradonačelnik otvorio radove na dogradnji Dječjeg vrtića „Jabuka“, a na otvorenje su bili pozvani članovi Vijeća i članovi VMO Trnava, Čulinec i Resnički gaj. Također upoznaje članove Vijeća sa sastancima u Vodoopskrbi i odvodnji i sutrašnjim sastankom u Plinari radi nastavka plinifikacije u Resničkom putu nakon što Vodoopskrba i odvodnja dovrši svoj dio posla. 
Napominje da će pitanje T. Majcana dostavljeno e-mailom u svezi lošeg asfaltiranja Pivske ulice biti upućeno Zagrebačkim cestama.
M. Cetinja upozorava na problem neispravnih hidranata. Nedavno je u susjedstvu bio požar i vatrogasci su rekli da ne znaju hoće li se moći spojiti na hidrant jer ih je većina neispravna. Predlaže da se ispita njihova valjanost i da se umjesto neispravnih postave novi kako ne bi dolazilo do sličnih problema u slučaju požara. 
Predsjednik upućuje da problem izloži Vijeću Mjesnog odbora koje će donijeti zaključak i proslijediti ga Vijeću Gradske četvrti, a nakon toga će se zatražiti rješavanje problema od nadležnih.
Z. Žvorc predaje vijećnička pitanja u svezi zamjene odvodnih kanala u Petrijanečkoj ulici, Petrijanečkom odvojku te Đurmanečkom putu i u svezi mogućnosti rješavanja problema zapuštenog dvorišta u Petrijanečkoj ul. br. 11. Također pita što je s gradnjom željezničke postaje Sopnica i traži postavljanje mjerača brzine u Ul. kneza Branimira na raskrižju s Osječkom i I. Trnavom.
Predsjednik odgovara da je postavljanje mjerača brzine zatraženo u rujnu 2016. U materijalima za današnju sjednicu priložena je informacija u kojoj se obrazlaže „stanje pripreme pojedinog zahvata“ u kojem nadležni Gradski ured precizira u kojoj su fazi akcije iz njihovog programa za Gradsku četvrt Donja Dubrava za 2017. godinu. U tom dokumentu  pod točkom 5. Gradski ured nas detaljno informira o fazama uređenja raskrižja Osječka ulica – I. Trnava. U prvoj fazi planirano je produženje desnog skretača iz Ulice kneza Branimira u ulicu I. Trnava i reprogramiranje semaforskih uređaja radi bolje koordinacije sa semaforom na pružnom prijelazu.
D. Šereg podsjeća kako je HŽ već dao odgovor da je željezničko stajalište Sesvetska Sopnica planirano njihovim planom investicija za 2017. godinu.
Budući da više nije bilo pitanja i prijedloga, predsjednik zaključuje sjednicu u 17,20 sati. 
 

KLASA: 026-02/17-01/322				
URBROJ: 251-06-11-4-17-2
Zagreb, 29. kolovoza 2017.

Zapisnik sastavila:
Snježana Pehar
Predsjednik
Vijeća Gradske četvrti
Donja Dubrava
   Milan Draženović, dipl. ing., v.r.

[bookmark: _GoBack]


9

